Osnovna škola: Klinča Sela
Nastavni predmet: Katolički vjeronauk
Učitelj: Josip Kunac, prof.
Razredni odjel: 2.
Redni br. pripreme: 8.
Tema: II. BIBLIJA JE NAJLJEPŠA KNJIGA
Podtema: 2. Stari i Novi zavjet – dva dijela Biblije
Odgojno-obrazovni ishodi učenja:
· Učenik u biblijskim tekstovima otkriva Boga koji je čudesno stvorio svijet i ljude. (OŠ KV B.2.1.)
· Učenik otkriva i prihvaća Božji poziv da bude Božji prijatelj, da ima povjerenja u Boga i da čini dobra djela. (OŠ KV B.2.1.)
· Učenik vlastitim primjerom i ponašanjem izgrađuje zajedništvo u razrednoj zajednici. (OŠ KV C.2.2.)




TIJEK NASTAVNOG SATA



UVODNI DIO
Oče naš…

Ili:

BOŽE, HVALA TI ZA TVOJU RIJEČ KOJU ČUVAMO U BIBLIJI. POMOZNI NAM DA ZAVOLIMO STARI I NOVI ZAVJET I DA UVIJEK RADOSNO OTKRIVAMO TVOJU RIJEČ. AMEN.

Pregled domaće zadaće:
Učenici daju vjeroučitelju na uvid domaću zadaću od prošlog susreta: „Učenici će riješiti, ili dovršiti rješavanje RB, str. 14.

Ili:

Učenici će nacrtati ili napisati gdje u obitelji drže Bibliju ili tko je u obitelji najčešće čita.“

Motivacija:
Razgovor:
· [image: Dvogled SeaNav 7x50 centralni fokus | Lalizas]Čemu služi dvogled?
· Sada ćemo pogledati kroz jedan čudesni dvogled
koji gleda u prošlost. kroz lijevo staklo ćemo pogledati
u daleku prošlost od preko 3000 godina, a kroz desno
staklo prošlost od prije 2000 godina.
Ovako to izgleda:



[image: ]


· Što vidimo kroz lijevo oko? Znate li tko su ti likovi?
· Što vidimo kroz desno oko?
· Na što vas podsjećaju ti prizori? (Na Bibliju)

Najava teme: Dakle, vidimo prizore dva dijela Svetog pisma ili Biblije. Oba su važna da bi se saznala cijela priča. Ta dva dijela Biblije zovemo Stari i Novi zavjet i o tome ćemo danas učiti.


SREDIŠNJI DIO

Prijedlozi aktivnosti:

Aktivnost 1: „Obrada teksta“:
Učenici će pročitati tekstove u udžbeniku, str. 21.

Razgovor:
· Kako se zove sveta knjiga kršćana?
· Na koliko se dijelova dijeli Biblija? 
· O čemu govori Stari zavjet? 
· O čemu govori Novi zavjet?
· Tko je glavni lik Novoga zavjeta?

Naglasci:
· Biblija je sveta knjiga kršćana.
· Biblija se sastoji od dva velika dijela:
· Stari zavjet – govori o stvaranju svijeta, velikim Božjim djelima i ljudima kojima je Bog govorio prije Isusova dolaska.
· Novi zavjet – govori o Isusu Kristu, njegovu životu, učenju, smrti i uskrsnuću te o životu prvih kršćana.

Aktivnost 2: „Video - zapis“:
Učenici će pogledati kratki video – zapis: „The Bible In 90 Seconds“ (prikaz ključnih događaja); 1:30; Izvor: GONDA VISION; YouTube
Napomena: Dostupni su titlovi na hrvatskom jeziku. Uključiti ih!

[image: The Bible In 90 Seconds]

Razgovor: 
· Koje ste likove prepoznali? 
· Tko pripada Starom, a tko Novom zavjetu?"

Aktivnost 3: "Putovanje kroz Bibliju" ----> BILJEŽNICA
Učenici će nacrtati cestu s dva velika putokaza. Jedan vodi prema Starom zavjetu, a drugi prema Novom zavjetu. Uz svaki putokaz nacrtat će nekoliko simbola. 
Naslov:


PODJELA BIBLIJE

[image: ]



Aktivnost 4: „Izrada plakata“:
Rad u skupinama. Skupine crtaju:
· 1. skupina: motiv iz Starog zavjeta
· 2. skupina: motiv iz Novog zavjeta

Predstavljanje radova ispred razreda.

Aktivnost 5: „Dvije mreže Biblije":
Učenici će nacrtati dvije ribarske mreže. Na jednoj će nacrtati prizore iz Staroga zavjeta (npr. prve ljude i prizore stvaranja), a na drugoj prizore iz Novoga zavjeta (Sveta obitelj, Isus i Bartimej, Isus nosi križ), npr.

[image: ]
Aktivnost 5: „Čudesni prozorčići ":
Učenici će na papiru nacrtati „prozorčiće“ i u svaki upisati ili nacrtati nešto što su naučili o Bibliji, npr.

[image: ]

Aktivnost 6: „Otvorena knjiga":
Učenici će nacrtati otvorenu knjigu. Na lijevoj stranici nacrtat će jedan prizor iz Staroga zavjeta, a na desnoj jedan prizor iz Novoga zavjeta, npr.

[image: ]

Aktivnost 7: „Biblijsko stablo":
Učenici će nacrtati stablo. Korijen će predstavljati Stari zavjet, a krošnja Novi zavjet.

[image: ]

Aktivnost 8: „Biblijska slagalica":
Učenici će sastavljati slagalicu slike otvorene Biblije s natpisima "Stari zavjet" i "Novi zavjet".

[image: ]

Aktivnost 9: „Moja omiljena priča":
Učenici će nacrtati svoju najdražu biblijsku priču i reći iz kojeg je dijela Biblije.

Aktivnost 10: „Poučna priča“: 
Vjeroučitelj će pročitati poučnu priču.

Dva prozora
Mala Ema je jednom pitala baku: “Zašto Biblija ima dva dijela?” Baka joj je pokazala prozor na lijevoj i prozor na desnoj strani sobe.
“Stari zavjet je kao prvi prozor – s njega gledamo kako je sve počelo, vidimo Božje prijatelje iz davnih dana. Novi zavjet je drugi prozor – on nas vodi do Isusa, pokazuje koliko nas Bog voli. Kad gledaš kroz oba prozora, sve je ljepše i bolje razumiješ cijelu priču!"

Pouka: Biblija ima dva dijela da bismo bolje upoznali Boga i njegovu ljubav.

Aktivnost 11: "Zapišimo!" ----> BILJEŽNICA
Učenici će prepisati i dopuniti rečenice.
Naslov:

PODJELA BIBLIJE

__________ je  sveta knjiga kršćana.
Biblija se sastoji od ________ i ________ zavjeta.
______ zavjet govori o Isusu.
______ zavjet govori o vremenu prije Isusa.
Aktivnost 12: „Radna bilježnica“:
Učenici će uz pomoć vjeroučitelja rješavati RB, str. 15 (mogu biti i odabrani zadatci po želji.)

Aktivnost 13: „Digitalni udžbenik“ Potrebna je prijava vjeroučitelja s pristupnim podatcima.
Učenici će na pametnoj ploči, ili tabletima pokušati riješiti digitalni zadatak „Biblija“ - kviz
[bookmark: _Hlk203767465]
Aktivnost 14: Mikropauza:
[bookmark: _Hlk203752831]Vjeroučitelj je koristi po želji u bilo kojem trenutku sata kada opadne koncentracija učenika. To može biti bilo što: vic, zagonetka, pitalica, šetnja po razredu, pjesmica i sl. nevezano uz vjeronaučno gradivo. Pripaziti na pristojnost sadržaja! Ako vic sadrži neka imena učenika iz razreda npr. Ivica i Marica, promijeniti ih.

Dolazi Ivica iz škole neraspoložen.
– Što je, Ivice? Koji ti je predmet u školi danas bio najteži?
– Klupa! Pala mi je na nogu.

Ili:

Vjeroučitelj kaže:

Vjetar! → učenici mašu rukama iznad glave.
Kip! → učenici se potpuno ukoče.
Kiša! → prstima lagano lupkaju po klupi.
Sunce! → rašire ruke i nasmiješe se.

Tempo se postupno ubrzava. Tko se zabuni, samo se nasmije i nastavlja dalje.


ZAVRŠNI DIO

Aktualizacija sa sintezom:
Razgovor:
· Što nas Biblija uči o Bogu?
· Kako možemo živjeti ono što piše u Bibliji?

Zaključak: 
· Biblija se sastoji od Staroga i Novoga zavjeta. 
· Uči nas o Božjoj ljubavi i dobroti koju trebamo pokazivati u svom životu.

Domaća zadaća:
Učenici će riješiti, ili dovršiti rješavanje RB, str. 15.

Ili:

Učenici će kod kuće pronaći (ili zamoliti nekoga od odraslih da im pomogne pronaći) dječju Bibliju ili neku biblijsku slikovnicu. Odabrat će jednu priču koja im se sviđa i na sljedećem satu reći o čemu su čitali i iz kojeg je dijela Biblije – Staroga ili Novoga zavjeta.

Samovrednovanje:
Kako si se osjećao danas tijekom ove aktivnosti? Objasni svoj izbor!

[image: Slika na kojoj se prikazuje emotikon, smješko, grafika, crtić

Sadržaj generiran uz AI možda nije točan.]

Molitveni završetak:
Anđele, čuvaru mili…

ili:

Učenici će poslušati pjesmu „Anđele, čuvaru mili…“; 3:36; Autor: Marinko Grubešić; Izvor: YouTube

[image: Anđele čuvaru - Marinko Grubešić]


Ili:

HVALA TI, BOŽE, ŠTO SI NAM DAO STARI I NOVI ZAVJET. POMOZNI NAM DA ČUVAMO TVOJU RIJEČ U SRCU I DA PO NJOJ ŽIVIMO. AMEN.

